**GUVERNUL ROMÂNIEI**



**HOTĂRÂRE**

pentru modificarea și completareaHotărârii Guvernului nr. 3/2023 privind modalitatea de acordare a despăgubirilor pentru pagubele şi/sau daunele produse de speciile de faună de interes cinegetic cuprinse în anexele nr. 1 şi 2 la Legea vânătorii şi a protecţiei fondului cinegetic nr. 407/2006 şi unele măsuri de punere în aplicare a acesteia

Având în vedere prevederile pct. 9 din anexa nr. 1 la Ordonanţa Guvernului nr. 42/2004 privind organizarea activităţii sanitar-veterinare şi pentru siguranţa alimentelor, aprobată cu modificări şi completări prin Legea [nr. 215/2004](https://lege5.ro/App/Document/gu3doojq/legea-nr-215-2004-pentru-aprobarea-ordonantei-guvernului-nr-42-2004-privind-organizarea-activitatii-veterinare?d=2024-05-09), cu modificările şi completările ulterioare, precum și ale anexei nr. 3 la Legea nr. 331/2024 privind Codul Silvic, cu modificările și completările ulterioare,

În temeiul [art. 108](https://lege5.ro/App/Document/gq4deojv/constitutia-romaniei-republicata-in-2003?pid=43226719&d=2024-06-10#p-43226719) din Constituţia României, republicată,

Guvernul României adoptă prezenta hotărâre:

Articol unic. – Hotărârea Guvernului nr. 3/2023 privind modalitatea de acordare a despăgubirilor pentru pagubele şi/sau daunele produse de speciile de faună de interes cinegetic cuprinse în anexele nr. 1 şi 2 la Legea vânătorii şi a protecţiei fondului cinegetic nr. 407/2006 şi unele măsuri de punere în aplicare a acesteia, publicată în Monitorul Oficial al României, Partea I nr. 18 din 06 ianuarie 2023, se modifică și se completează după cum urmează:

1. La articolul 2, după litera g) se introduce o nouă literă, lit. h), cu următorul cuprins:

„h) medic veterinar oficial - astfel cum este definit la pct. 9 din anexa nr. 1 la Ordonanţa Guvernului nr. 42/2004 privind organizarea activităţii sanitar-veterinare şi pentru siguranţa alimentelor, aprobată cu modificări şi completări prin Legea [nr. 215/2004](https://lege5.ro/App/Document/gu3doojq/legea-nr-215-2004-pentru-aprobarea-ordonantei-guvernului-nr-42-2004-privind-organizarea-activitatii-veterinare?d=2024-05-09), cu modificările şi completările ulterioare.”

1. La articolul 4, alineatele (6) și (17) se modifică și vor avea următorul cuprins:

„(6) Termenele stabilite pe ore/zile, prevăzute la alin. (2), (3), (5), (9), (10), (12) şi (13), încep să curgă de la ora 00.00 a primei zile lucrătoare ulterioare celei în care s-a constatat/produs paguba, a fost depusă cererea prevăzută la alin. (1), a fost transmisă convocarea prevăzută la alin. (3), respectiv a fost transmisă solicitarea prevăzută la alin. (9) . Pentru cazul în care termenul include o zi sau mai multe zile nelucrătoare, acesta se prelungeşte corespunzător împlinirii termenului prevăzut la alin. (2), (3), (5), (9), (10), (12) şi (13).

..............................................................................................................................

(17) Proprietarii de animale domestice au obligaţia de a prezenta, pe parcursul întrunirii comisiei, documentele prevăzute la [art. 2](http://lege5.ro/App/Document/geztcnbsha2dg/hotararea-nr-3-2023-privind-modalitatea-de-acordare-a-despagubirilor-pentru-pagubele-si-sau-daunele-produse-de-speciile-de-fauna-de-interes-cinegetic-cuprinse-in-anexele-nr-1-si-2-la-legea-vanatorii-s?pid=512124598&d=2023-01-09#p-512124598) și 4 din anexa nr. 4, pentru a dovedi îndeplinirea obligaţiilor ce le revin în sensul prevenirii pagubelor ce pot fi cauzate de exemplarele din speciile de faună de interes cinegetic. Neîndeplinirea obligațiilor atrage, fără altă formalitate, respingerea cererii și neacordarea de despăgubiri pentru paguba sesizată.”

3. La articolul 6, alineatul (2) se modifică și va avea următorul cuprins:

„(2) Stabilirea cuantumului despăgubirilor în cazul culturilor silvice, se realizează de către comisie astfel:

a) pentru arborii din fondul forestier național, vegetația forestieră din afara fondului forestier național, precum și de pe terenurile cu folosință agrosilvică, valoarea pagubei se calculează prin înmulțirea factorului k corespunzător speciei/grupei de specii și categoriei de diametre, prevăzut în tabelul nr. 1 din anexa nr. 3 la Legea nr. 331/2024 privind Codul Silvic, cu modificările și completările ulterioare, cu prețul mediu al unui metru cub de masă lemnoasă pe picior în vigoare la data producerii pagubei și cu numărul de arbori afectați;

b) pentru culturile de puieţi din solare şi pepiniere, culturile de răchită și culturile specializate pentru producerea de pomi de Crăciun, valoarea pagubei se calculează în funcţie de cheltuielile efectuate de către proprietarul păgubit până la data producerii pagubei, cu înfiinţarea şi/sau întreţinerea culturii; pentru aceste categorii de culturi silvice, comisia trebuie să ia în calcul prevederile specifice din anexa nr. 4 la Normele metodologice privind modul de prevenire, constatare, evaluare şi aprobare a pierderilor provocate de fenomene meteorologice periculoase şi de alţi factori vătămători fondului forestier naţional, vegetaţiei forestiere din afara fondului forestier naţional şi obiectivelor instalate în acestea, aprobate prin Ordinul ministrului agriculturii şi dezvoltării rurale nr. [766/2007](https://sintact.ro/#/dokument/16883123?cm=DOCUMENT);

c) pentru puieții și lăstarii proveniți din regenerări artificiale de pe terenurile din fondul forestier national, din vegetația forestieră din afara fondului forestier național precum și de pe terenurile cu folosință agrosilvică, valoarea pagubei se calculează prin înmulțirea factorului k corespunzător specie/grupei de specii, prevăzut în tabelul nr. 2 din anexa nr. 3 la Legea nr. 331/2024, cu modificările și completările ulterioare, cu prețul mediu al unui metru cub de masă lemnoasă pe picior în vigoare la data producerii pagubei și cu numărul de puieți/lăstari afectați;

d)pentru puieții și lăstarii proveniți din regenerări naturale de pe terenurile din fondul forestier national, vegetația forestieră din afara fondului forestier național, precum și de pe terenurile cu folosință agrosilvică, valoarea pagubei se calculează prin înmulțirea factorului k corespunzător specie/grupei de specii, prevăzut în tabelul nr. 2 din anexa nr. 3 la Legea nr. 331/2024, cu modificările și completările ulterioare, cu prețul mediu al unui metru cub de masă lemnoasă pe picior în vigoare la data producerii pagubei și cu numărul de puieți/lăstari afectați; Valoarea unitară a pagubei prevăzută la alin. (1) se stabileşte luând în calcul un puiet/m2, respectiv un lăstar/m2.”

4. Articolul 8 se modifică și va avea următorul cuprins:

„(1) Răspunderea civilă pentru pagubele produse culturilor agricole, silvice şi animalelor domestice în fondurile cinegetice şi în intravilan de către exemplare din speciile de faună de interes cinegetic cuprinse în anexa [nr. 1](https://lege5.ro/App/Document/geydamjsgq/legea-vanatorii-si-a-protectiei-fondului-cinegetic-nr-407-2006?pid=478041658&d=2025-04-14#p-478041658) la Legea nr. 407/2006, cu modificările şi completările ulterioare, se stabileşte astfel:

a) în sarcina gestionarului faunei cinegetice din fondul cinegetic, dacă acesta nu şi-a îndeplinit toate obligaţiile pentru prevenirea pagubelor prevăzute în anexa [nr. 3](https://lege5.ro/App/Document/geztcnbsha2dg/hotararea-nr-3-2023-privind-modalitatea-de-acordare-a-despagubirilor-pentru-pagubele-si-sau-daunele-produse-de-speciile-de-fauna-de-interes-cinegetic-cuprinse-in-anexele-nr-1-si-2-la-legea-vanatorii-s?pid=512124562&d=2025-04-14#p-512124562);

b) în sarcina autorităţii publice centrale care răspunde de vânătoare, prin Garda Forestieră Națională și a structurilor teritoriale din cadrul acesteia, dacă gestionarul faunei cinegetice şi-a îndeplinit toate obligaţiile pentru prevenirea pagubelor consemnate şi justificate conform anexei nr. 3 şi dacă proprietarul de culturi agricole a recoltat cultura agricolă până la data de 15 decembrie a anului în curs, cu excepţia pachetelor de agromediu, şi face dovada deţinerii legale a culturilor agricole sau silvice printr-un document eliberat de unitatea administrativ-teritorială competentă, al cărui model este prevăzut în anexa nr. 5, sau prin copii certificate "conform cu originalul" ale amenajamentelor silvice în vigoare;

c) în sarcina autorităţii publice centrale care răspunde de vânătoare, prin Garda Forestieră Națională și a structurilor teritoriale din cadrul acesteia, dacă gestionarul faunei cinegetice şi-a îndeplinit toate obligaţiile pentru prevenirea pagubelor consemnate şi justificate conform anexei nr. 3 şi dacă proprietarul de animale domestice şi-a îndeplinit toate obligaţiile prevăzute în anexa nr. 4 şi face dovada deţinerii legale a animalelor domestice printr-un document eliberat de unitatea administrativ-teritorială competentă, al cărui model este prevăzut în anexa nr. 6

(2) Pentru pagubele produse culturilor agricole, silvice şi animalelor domestice în ariile naturale protejate, neincluse în fondurile cinegetice sau în cele în care vânătoarea nu este admisă, de către exemplare din speciile de faună de interes cinegetic cuprinse în anexa [nr. 1](https://lege5.ro/App/Document/geydamjsgq/legea-vanatorii-si-a-protectiei-fondului-cinegetic-nr-407-2006?pid=478041658&d=2025-04-14#p-478041658) la Legea nr. 407/2006, cu modificările şi completările ulterioare, răspunderea civilă se stabileşte în sarcina autorităţii publice centrale pentru protecţia mediului, prin Agenţia Naţională pentru Mediu și Arii Protejate şi direcțiile județene de mediu sau prin Administraţia Rezervaţiei Biosferei Delta Dunării.

(3) Pentru pagubele produse culturilor agricole, silvice şi animalelor domestice de către exemplare din speciile de faună de interes cinegetic cuprinse în anexa [nr. 2](https://lege5.ro/App/Document/geydamjsgq/legea-vanatorii-si-a-protectiei-fondului-cinegetic-nr-407-2006?pid=80294613&d=2025-04-14#p-80294613) la Legea nr. 407/2006, cu modificările şi completările ulterioare, răspunderea civilă se stabileşte în sarcina autorităţii publice centrale pentru protecţia mediului, prin Agenţia Naţională pentru Mediu și Arii Protejate şi direcțiile județene de mediu sau prin Administraţia Rezervaţiei Biosferei Delta Dunării.

(4) Răspunderea civilă pentru pagubele produse în urma accidentelor de circulaţie în care sunt implicate exemplare din speciile de faună de interes cinegetic cuprinse în anexele [nr. 1](https://lege5.ro/App/Document/geydamjsgq/legea-vanatorii-si-a-protectiei-fondului-cinegetic-nr-407-2006?pid=478041658&d=2025-04-14#p-478041658) şi [2](https://lege5.ro/App/Document/geydamjsgq/legea-vanatorii-si-a-protectiei-fondului-cinegetic-nr-407-2006?pid=80294613&d=2025-04-14#p-80294613) la Legea nr. 407/2006, cu modificările şi completările ulterioare, se stabileşte astfel:

a) în sarcina administratorului drumului, dacă nu sunt montate indicatoare cu inscripţia "atenţie animale";

b) în sarcina conducătorului autovehiculului, în cazul existenţei acestui indicator; în cazul în care conducătorul autovehiculului este şi proprietarul acestuia nu se acordă despăgubiri.

(5) Decizia prevăzută la [art. 7](https://lege5.ro/App/Document/geztcnbsha2dg/hotararea-nr-3-2023-privind-modalitatea-de-acordare-a-despagubirilor-pentru-pagubele-si-sau-daunele-produse-de-speciile-de-fauna-de-interes-cinegetic-cuprinse-in-anexele-nr-1-si-2-la-legea-vanatorii-s?pid=512124453&d=2025-04-14#p-512124453) poate fi contestată potrivit [art. 7](https://lege5.ro/App/Document/gu3dsojy/legea-contenciosului-administrativ-nr-554-2004?pid=26013620&d=2025-04-14#p-26013620) şi [8](https://lege5.ro/App/Document/gu3dsojy/legea-contenciosului-administrativ-nr-554-2004?pid=26013631&d=2025-04-14#p-26013631) din Legea contenciosului administrativ nr. 554/2004, cu modificările şi completările ulterioare.

(6) Pentru situaţia în care obligaţia de plată a despăgubirii îi revine gestionarului faunei cinegetice, acesta poate propune proprietarului păgubit, în termenul legal de plată, compensarea sumelor datorate cu produse de origine vegetală sau animală sau cu alte bunuri.

(7) Dacă propunerea prevăzută la [alin. (6)](https://lege5.ro/App/Document/geztcnbsha2dg/hotararea-nr-3-2023-privind-modalitatea-de-acordare-a-despagubirilor-pentru-pagubele-si-sau-daunele-produse-de-speciile-de-fauna-de-interes-cinegetic-cuprinse-in-anexele-nr-1-si-2-la-legea-vanatorii-s?pid=512124466&d=2025-04-14#p-512124466) este acceptată de către păgubit, aceasta se va materializa într-un înscris semnat de ambele părţi, în care se va consemna stingerea obligaţiei de plată prin această modalitate. Înscrisul se va depune, de către gestionarul faunei cinegetice în cauză, la sediul autorităţii competente prevăzute la art. 6 [alin. (9)](https://lege5.ro/App/Document/geztcnbsha2dg/hotararea-nr-3-2023-privind-modalitatea-de-acordare-a-despagubirilor-pentru-pagubele-si-sau-daunele-produse-de-speciile-de-fauna-de-interes-cinegetic-cuprinse-in-anexele-nr-1-si-2-la-legea-vanatorii-s?pid=512124449&d=2025-04-14#p-512124449), unde va fi înregistrat şi păstrat.

(8) Autoritatea publică centrală care răspunde de vânătoare va aloca anual şi ori de câte ori este necesar Gărzii Forestiere Naţionale, fondurile necesare plății despăgubirilor prevăzute la alin. (1) lit. b) şi c), în limita creditelor bugetare şi angajamentelor aprobate anual cu această destinaţie.

(9) Garda Forestieră Naţională alocă structurilor sale teritoriale, fondurile prevăzute la [alin. (8)](https://lege5.ro/App/Document/geztonzsguyts/ordinul-nr-1656-2023-pentru-aprobarea-modalitatii-de-acordare-a-despagubirilor-prevazute-la-art-131-din-legea-vanatorii-si-a-protectiei-fondului-cinegetic-nr-407-2006?pid=531527826&d=2024-05-09#p-531527826).

(10) Autoritatea publică centrală pentru protecţia mediului alocă anual şi ori de câte ori este necesar Agenţiei Naţionale pentru Mediu și Arii Protejate sau Administraţiei Rezervaţiei Biosferei Delta Dunării, după caz, fondurile necesare plăţii despăgubirilor prevăzute la alin. (2) şi (3), în limita creditelor bugetare şi angajamentelor aprobate anual cu această destinaţie. Dacă există un protocol interinstituţional cu autoritatea publică centrală pentru protecţia mediului, plata se poate face şi prin intermediul consiliului judeţean. Plata către consiliul judeţean se realizează de la o poziţie distinctă de transferuri din cadrul titlului 51 "Transferuri între unităţi ale administraţiei publice" prevăzut în Ordinul ministrului finanţelor publice nr. 1.954/2005 pentru aprobarea Clasificaţiei indicatorilor privind finanţele publice.

(11) Agenţia Naţională pentru Mediu și Arii Protejate alocă direcțiilor județene de mediu fondurile prevăzute la alin. (10).”

5. La articolul 9 alineatul (1), litera b) se modifică și va avea următorul cuprins:

⹂b) decizia de stabilire a răspunderii civile şi de acordare a despăgubirilor, prevăzută la art. 7 şi în anexa nr. 11”,

6. În anexa nr. 3 la articolul 1 alineatul (1), litera b) se modifică şi va avea următorul cuprins:

„b) să asigure hrană complementară, pe o perioadă de 30 de zile, ca urmare a sesizării prevăzute la art. 3 alin. (5) din hotărâre, la interval de maximum 15 zile calendaristice, conform tabelului de mai jos, prin administrarea căreia să prevină producerea pagubelor, prin abaterea animalelor sălbatice de la culturile agricole sau silvice şi menţinerea acestora în zonele de hrănire, în funcţie de numărul exemplarelor din speciile cerb comun, cerb lopătar şi mistreţ înregistrate la ultima evaluare raportată. În cazul în care pericolul producerii pagubelor revine, se reia/continuă procedura de prevenire a pagubelor dacă există o nouă sesizare din partea proprietarului de culturi agricole/silvice şi de animale domestice, făcută la un interval de cel puţin 15 zile calendaristice de la precedenta;”

7. În anexa nr. 3, la articolul 3, litera b) se modifică şi va avea următorul cuprins:

„b) cu documente contabile din care să reiasă modul de asigurare a necesarului de hrană complementară de abatere (facturi fiscale, contracte de sponsorizare, acte de donație, fișa contabilă a contului în care se înregistrează cantitățile de furaje, balanță de verificare din care să reiasă cantitățile de furaje intrate/ieșite) și procesele-verbale încheiate cu ocazia desfăşurării acţiunilor de administrare a hranei complementare, care trebuie să cuprindă informaţii cu privire la data administrării, zona din fondul cinegetic, cantitatea şi tipul de hrană, înregistrate la gestionarul fondului cinegetic în termen de maximum 5 zile calendaristice de la administrarea hranei, pentru îndeplinirea obligaţiei prevăzute la art. 1 alin. (1) lit. b); ”

8. În anexa nr. 5, ultimul paragraf se modifică și va avea următorul cuprins:

„Prezenta adeverinţă s-a eliberat cu respectarea prevederilor legale, ca urmare a cererii pentru constatarea şi evaluarea pagubei, pentru stabilirea răspunderii civile şi acordarea despăgubirii nr……../………,fiind necesară pentru completarea procesului-verbal de constatare şi evaluare a pagubelor produse de speciile de faună de interes cinegetic culturilor agricole şi silvice şi de stabilire a răspunderii civile şi a despăgubirii.”

9. În anexa nr. 6, ultimul paragraf se modifică și va avea următorul cuprins:

„Prezenta adeverinţă s-a eliberat cu respectarea prevederilor legale, ca urmare a cererii pentru constatarea şi evaluarea pagubei, pentru stabilirea răspunderii civile şi acordarea despăgubirii nr……../………, fiind necesară pentru completarea procesului-verbal de constatare şi evaluare a pagubelor produse de speciile de faună de interes cinegetic animalelor domestice şi de stabilire a răspunderii civile şi a despăgubirii”

10. În anexa nr. 7, punctul V se modifică și va avea următorul cuprins:

**A.** în cazul culturilor agricole

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
|  | Nr. crt. | Specificări | U.M. | Total | Din care, pe specii/grup de specii | | | | |
|  |  |  |  |  |  |
|  | 0 | 1 | 2 | 3 | 4 | 5 | 6 | 7 | 8 |
|  | 1 | Suprafaţa totală cultivată | Ha |  |  |  |  |  |  |
|  | 2 | Suprafaţa culturii vătămate din suprafaţa totală cultivată (S) | Ha |  |  |  |  |  |  |
|  | 3 | Gradul de dăunare a culturii vătămate (G) | % |  |  |  |  |  |  |
|  | 4 | Valoarea medie a producţiei vegetale VPV = (VPV1 + VPV2 + VPV3)/3 | lei/ha |  |  |  |  |  |  |
|  | 5 | Valoare cheltuieli (VC) | lei |  |  |  |  |  |  |
|  | 6 | Valoarea despăgubirii VD = VPV x S x G - VC | lei |  |  |  |  |  |  |

Unde:

VPV1-3 = valoarea producţiei vegetale a culturii calamitate din ultimii 5 ani, din care au fost excluse valoarea cea mai mica şi cea mai mare obţinute

VPV = valoarea medie a producţiei vegetale calculată ca o medie aritmetica a VPV1-3

VC = valoarea cheltuielilor care s-ar fi făcut de la momentul producerii pagubei şi până la momentul recoltării culturii. Această valoare se calculează pentru suprafaţa (S)xG, a culturii vătămate, adică pe acea suprafaţa care reiese din calcul, cu un procent de vătămare de 100%

VD = valoarea despăgubirii

B1. în cazul culturilor de puieţi din solare şi pepiniere, culturilor de răchită și culturilor specializate pentru producerea de pomi de Crăciun.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
|  | Nr. crt. | Specificări | U.M. | Total | Din care, pe specii/grup de specii | | | | |
|  |  |  |  |  |  |
|  | 0 | 1 | 2 | 3 | 4 | 5 | 6 | 7 | 8 |
|  | 1 | Suprafaţa totală cultivată | Ha |  |  |  |  |  |  |
|  | 2 | Suprafaţa culturii vătămate din suprafaţa totală cultivată | Ha |  |  |  |  |  |  |
|  | 3 | Gradul de dăunare a culturii vătămate | % |  |  |  |  |  |  |
|  | 4 | Cheltuieli pe hectar efectuate până la producerea pagubei, fără TVA | lei/ha |  |  |  |  |  |  |
|  | 5 | Valoarea pagubei pe ha (rd3xrd4) | lei/ha |  |  |  |  |  |  |
|  | 6 | Total valoare pagubă (rd 2xrd5) | lei |  |  |  |  |  |  |

B2. în cazul puieților și lăstarilor proveniți din regenerări naturale/artificiale de pe terenurile din fondul forestier national, din vegetația forestieră din afara fondului forestier național precum și de pe terenurile cu folosință agrosilvică

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |
|  | Nr. crt. | Specificări | U.M. | Total | Din care, pe specii/grupe de specii: | | | | |
|  |  |  |  |  |  |
|  | 0 | 1 | 2 | 3 | 4 | 5 | 6 | 7 | 8 |
|  | 1 | Nr. exemplare afectate\* | buc. |  |  |  |  |  |  |
|  | 2 | Valoare factor "k" specific\*\* | - |  |  |  |  |  |  |
|  | 3 | Preţul mediu al unui metru cub de masă lemnoasă pe picior la data producerii pagubei, stabilit potrivit legii | lei/m3 |  |  |  |  |  |  |
|  | 4 | Valoarea pagubei (rd. 1 x rd.2 x rd.3) | lei |  |  |  |  |  |  |

\*se vor calcula despăgubiri pentru acele exemplare care prezintă un grad de manifestare a vătămării foarte puternic, incompatibil cu creșterea și dezvoltarea puieților/lăstarilor,stabilit conform normelor tehnice în vigoare

\*\* se aplică coeficientul "k" corespunzător speciei/grupei de specii, a cărui valoare este prevăzută în tabelul nr. 2 din anexa nr. 3 din Legea nr. 331/2024, cu modificările și completările ulterioare

B3 în cazul arborilor din fondul forestier național, vegetația forestieră din afara fondului forestier national precum și de pe terenurile cu folosință agrosilvică:

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  | Nr. crt. | Specia/grupul de specii | Categoria de diametre (cm) | Factorul "k" specific\* | Nr. buc.\*\* | Preţul mediu al unui metru cub de masă lemnoasă pe picior la data producerii pagubei, stabilit potrivit legii (lei/mc) | Valoarea pagubei, fără TVA (lei) (col. 3 x col. 4 x col. 5) |
|  | 0 | 1 | 2 | 3 | 4 | 5 | 6 |
|  | 1 |  |  |  |  |  |  |
|  | . . . |  |  |  |  |  |  |
|  | Total | | X | x |  | x |  |

\* se aplică coeficientul "k" corespunzător specie/grupei de specii, a cărui valoare este prevăzută în tabelul nr. 1 din anexa nr. 3 la Legea nr. 331/2024 , cu modificările și completările ulterioare;

\*\*se vor calcula despăgubiri pentru acele exemplare care prezintă un grad de manifestare a vătămării foarte puternic, incompatibil cu creșterea și dezvoltarea arborilor, stabilit conform normelor tehnice în vigoare

11. În tot cuprinsul actului normativ, sintagma „medic veterinar de liberă practică împuternicit” se înlocuiește cu sintagma ⹂medic veterinar oficial”.

**PRIM-MINISTRU**

**Ilie-Gavril BOLOJAN**

#### 